**Обявление на Изпълнителна агенция по околна среда (ИАОС)**

На основание чл. 122а, ал. 6, т. 1 и т. 2 от Закона за опазване на околната среда (ЗООС) е открит обществен достъп до проект на комплексно разрешително с оператор „ПИЛКО” ЕООД, гр. Разград, ЕИК: 125041015, за изграждане и експлоатация на следната инсталация: **„Инсталация за интензивно отглеждане на птици – бройлери“**, промишлена дейност по т. 6.6, букв. a) от Приложение № 4 към ЗООС - Инсталация за интензивно отглеждане на птици с повече от 40 000 места. Инсталацията се намира в с. Българка, общ. Силистра.

Компетентен орган за вземане на решение по проекта на комплексно разрешително е изпълнителният директор на Изпълнителна агенция по околна среда.

В периода **от 18.01.2023 г. до 31.01.2023 г.**, проектът на комплексно разрешително ще бъде достъпен на интернет-страниците на ИАОС и на Община Силистра.

Забележки, разяснения и възражения, в горепосочения срок могат да бъдат подавани до изпълнителния директор на ИАОС и/или кмета на Община Силистра.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80;

инж. Весела Тодорова – директор на дирекция „Устройство на територията“ към Община Силистра, тел: 086/816 265.